ONEE ซื้อกิจการ “ภาพดีทวีสุข” ขยายทีมผลิตคอนเทนต์ หวังเพิ่มเรตติ้ง-รายได้
ONEE ส่งบริษัทย่อย "จีเอ็มเอ็ม ทีวี" ซื้อหุ้น “ภาพดีทวีสุข” สัดส่วน 51% เดินหน้าขยายทีมคอนเทนต์มีคุณภาพและมีศักยภาพ รองรับกำลังการผลิต หวังเพิ่มเรตติ้ง-รายได้สูงขึ้น
ONEE ซื้อหุ้น “ภาพดีทวีสุข” สัดส่วน 51% เดินหน้าขยายทีมคอนเทนต์ รองรับกำลังการผลิต หวังเพิ่มเรตติ้ง-รายได้
22 ธ.ค. 2565

บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE ระบุว่า บริษัท จีเอ็มเอ็ม ทีวี จำกัด (GMMTV) ซึ่งเป็นบริษัทย่อยของบริษัทฯ ได้เข้าซื้อหุ้น บริษัท ภาพดีทวีสุข จำกัด ผลิตรายการโทรทัศน์ ภาพยนตร์สื่อโฆษณาทุกประเภท ในสัดส่วนร้อยละ 51 ทำให้ บริษัท ภาพดีทวีสุข จำกัด มีสถานะเป็นบริษัทย่อยของบริษัทฯ
สำหรับการเข้าลงทุนในครั้งนี้เพื่อให้กลุ่มบริษัทฯ มีทีมผลิตคอนเทนต์ที่มีคุณภาพและมีศักยภาพ รองรับกำลังการผลิตของกลุ่มบริษัทฯ เพื่อมาออกอากาศในช่องทีวีดิจิทัล และแพลตฟอร์มต่างๆ โดยคาดหวังว่าคอนเทนต์ดังกล่าวจะช่วยเพิ่มเรตติ้ง และช่วยสร้างรายได้ในช่องทางอื่นๆ ของกลุ่มบริษัทฯ ให้เติบโตสูงขึ้นต่อไป